b'\n_START_ARTICLE_\nStutthofprosessen\n_START_PARAGRAPH_\nStutthofprosessen, den f\xc3\xb8rste av dem, fant sted i Gda\xc5\x84sk i Polen mellom den 24. april og den 31. mai 1946. For den polsk-sovjetiske domstolen sto tiltalt tretten tidligere vakter og funksjon\xc3\xa6rer fra konsentrasjonsleiren Stutthof og dens satellittleir Bromberg-Ost, som var en kvinneleir. Samtlige tiltalte ble funnet skyldige i  forbrytelser mot menneskeheten. Elleve av de tretten ble d\xc3\xb8mt til d\xc3\xb8den ved hengning, mens de to \xc3\xb8vrige ble d\xc3\xb8mt til fengsel._NEWLINE_Avrettelsene ble eksekvert offentlig ved Biskupia G\xc3\xb3rka den 4. juli 1946. De d\xc3\xb8dsd\xc3\xb8mte ble f\xc3\xb8rt frem til galgene p\xc3\xa5 lastebilplan og l\xc3\xb8kkene ble lagt om halsene deres. Deretter kj\xc3\xb8rte lastbilene avsted med det resultat at de d\xc3\xb8dsd\xc3\xb8mte ble hengt._NEWLINE_Det ble senere avholdt ytterlige tre rettssaker mot vakter og ledere fra konsentrasjonsleiren. En fra 8. til 31. oktober 1947 hvor 24 ble d\xc3\xb8mt hvorav 10 ble d\xc3\xb8dsd\xc3\xb8mt, den neste fra 5. til 10. november 1947 hvor 19 ble d\xc3\xb8mt og en frikjent. Den fjerde og siste rettssaken ble holdt 19. 29. november 1947 hvor 26 ble d\xc3\xb8mt og en frikjent.'